**(Návrh)**

**Výnos**

**Ministerstva zdravotníctva Slovenskej republiky**

**č. .......... z ....... 2015,**

**ktorým sa ustanovujú kritériá a postup na vyhodnocovanie žiadostí o poskytnutie dotácie**

Ministerstvo zdravotníctva Slovenskej republiky podľa § 5 ods. 9 zákona č. 525/2010 Z. z. o poskytovaní dotácií v pôsobnosti Ministerstva zdravotníctva Slovenskej republiky v znení zákona č. .../2014 Z. z. (ďalej len „zákon“) ustanovuje:

§ 1

 Kritériá na vyhodnocovanie žiadostí o poskytnutie dotácie podľa § 2 ods. 1 písm. a) zákona sú uvedené v tabuľke č. 1.

**Tabuľka č. 1**

|  |  |  |  |
| --- | --- | --- | --- |
| **Kritériá na vyhodnocovanie žiadostí o poskytnutie dotácie podľa § 2 ods. 1 písm. a) zákona** | **Rozpätie bodového hodnotenia** | **Bodové hodnotenie** | **Odôvodnenie** |
| **Vedecká a/alebo technologická excelentnosť návrhu na projekt** | 0 – 21 |  |  |
| 1.1 Vychádza návrh z hlbokej znalosti problematiky v danej oblasti na svetovej úrovni? Ide v cieľoch návrhu o pokrok za limity súčasného stavu? | 0 – 3 |  |  |
| 1.2 Je návrh originálny a inovatívny?  | 0 – 3 |  |  |
| 1.3 Sú ciele projektu stanovené jednoznačne?  | 0 – 3 |  |  |
| 1.4 Sú ciele v súlade s podporovanými oblasťami Ministerstva zdravotníctva Slovenskej republiky? | 0 – 3 |  |  |
| 1.5 Je dosiahnutie cieľov reálne?  | 0 – 3 |  |  |
| 1.6 Dá sa kontrolovať dosiahnutie cieľov projektu z časového a finančného hľadiska? | 0 - 3 |  |  |
| 1.7 Je explicitne formulovaná vedecká(é) hypotéza(y), ktorú(é) projekt má potvrdiť alebo vyvrátiť? | 0 - 3 |  |  |
| **Súčet pridelených bodov po vynásobení koeficientom 2** | **0 - 42** |  |  |
| **Kvalita a efektívnosť vykonania zámerov projektu** | 0 – 9 |  |  |
| 2.1 Je navrhované združenie riešiteľských organizácií a jednotliví členovia riešiteľského tímu schopní (najmä s prihliadnutím na ich bibliometrický záznam za posledné roky) úspešne riešiť navrhovaný projekt? | 0 – 3 |  |  |
| 2.2 Doplňujú sa navzájom členovia združenia riešiteľských organizácií z hľadiska svojich odborných spôsobilostí? | 0 – 3 |  |  |
| 2.3 Umožňuje infraštruktúra riešiteľských organizácií riešiť navrhovaný projekt? | 0 – 3 |  |  |
| **Súčet pridelených bodov po vynásobení koeficientom 1** | **0 – 9** |  |  |
| **Manažment navrhovaného projektu** | 0 – 12 |  |  |
| 3.1 Je navrhovaný manažment (finančný a organizačný) spôsobilý zabezpečiť úspešné vedecké riešenie?  | 0 – 3 |  |  |
| 3.2 Má žiadateľ z minulosti skúsenosti s manažmentom vedeckej práce?  | 0 – 3 |  |  |
| 3.3 Je diseminácia a/alebo využitie výsledkov projektu ako aj manažment intelektuálneho vlastníctva súčasťou navrhovaného projektu? | 0 – 3 |  |  |
| 3.4 Existuje predpoklad využiteľnosti výsledkov projektu malými a strednými podnikateľskými subjektmi? | 0 – 3 |  |  |
| **Súčet bodov po vynásobení koeficientom 1** | **0 - 12** |  |  |
| **Úloha navrhovaného projektu vo vzdelávacom procese**  | 0 – 6 |  |  |
| 4.1 Prispeje navrhovaný projekt k nejakej forme štúdia (pregraduálnej, postgraduálnej)?  | 0 – 3 |  |  |
| 4.2 Plánuje navrhovaný projekt popularizáciu získaných poznatkov? | 0 – 3 |  |  |
| **Súčet bodov po vynásobení koeficientom 1** | **0 - 6** |  |  |
| **Požadované finančné prostriedky**  | 0 – 12 |  |  |
| 5.1 Je odhad požadovaných finančných prostriedkov primeraný? Je celková požadovaná výška dotácie primeraná vzhľadom na zameranie projektu?  | 0 – 3 |  |  |
| 5.2 Zodpovedá členenie na jednotlivé položky náplni pracovných balíkov? | 0 – 3 |  |  |
| 5.3 Sú plánované výdavky relevantné voči účelu a zameraniu projektu? | 0 – 3 |  |  |
| 5.4 Sú požadované finančné prostriedky oprávnené a sú alokované primerane s ohľadom na celkový rozpočet projektu, personálne kapacity a zariadenia? | 0 – 3 |  |  |
| **Súčet bodov po vynásobení koeficientom 1** | **0 – 12** |  |  |
| **POČET ZÍSKANÝCH BODOV CELKOM** | 0 – 81 |   |  |
| **ZÁVEREČNÉ HODOTENIE** |

Žiadosti o poskytnutie dotácie podľa § 2 ods. 1 písm. a) zákona sa vyhodnocujú bez identifikácie žiadateľa pridelením bodov z rozpätia bodového hodnotenia uvedeného v tabuľke č. 1. Pridelené body z rozpätia bodového hodnotenia sa uvedú v stĺpci bodové hodnotenie a odôvodnia sa v stĺpci odôvodnenie pri každej otázke osobitne. V ostatných riadkoch sa odôvodnenie neuvádza. Pridelené body sa sčítavajú pre každé kritérium osobitne. Súčet pridelených bodov sa uvedie v stĺpci bodové hodnotenie pre každé kritérium osobitne. Súčet pridelených bodov za prvé kritérium sa vynásobí koeficientom 2 a súčin súčtu pridelených bodov a koeficientu 2 sa uvedie v stĺpci bodové hodnotenie v riadku súčet pridelených bodov po vynásobení koeficientom 2. Súčet pridelených bodov za ostatné kritériá sa vynásobí koeficientom 1 a súčin súčtu pridelených bodov a koeficientu 1 sa uvedie v stĺpci bodové hodnotenie v riadku súčet pridelených bodov po vynásobení koeficientom 1. Celkový počet pridelených bodov sa uvedie v stĺpci bodové hodnotenie v riadku počet získaných bodov celkom. Na odporúčacie stanovisko pre poskytnutie dotácie je potrebné získať najmenej 53 bodov z najvyššieho možného počtu bodov 81. Ak je celkový počet získaných bodov nižší ako 53, projekt sa vyradí. V záverečnom hodnotení sa uvedú pozitíva a negatíva projektu.

§ 2

 Kritériá na vyhodnocovanie žiadostí o poskytnutie dotácie podľa § 2 ods. 1 písm. b) až l) zákona sú uvedené v tabuľke č. 2.

**Tabuľka č. 2**

|  |  |  |  |
| --- | --- | --- | --- |
| **Kritériá na vyhodnocovanie žiadostí o poskytnutie dotácie podľa § 2 ods. 1 písm. b) až l) zákona** | **Rozpätie bodového hodnotenia** | **Bodové hodnotenie** | **Odôvodnenie** |
| **Účelnosť**  | 0 – 35 |  |  |
| 1.1 Zameranie podľa cieľa a účelnosti národného programu | 0 – 15 |  |  |
| 1.2 Prehľadnosť a zrozumiteľnosť odborného a časového harmonogramu  | 0 – 5 |  |  |
| 1.3 Štruktúra a popis plánovaných aktivít  | 0 – 5 |  |  |
| 1.4 Jasnosť a zrozumiteľnosť aktivít, výsledkov a výstupov  | 0 – 5 |  |  |
| 1.5 Realizácia rôznorodých aktivít s dôrazom na regionálne alebo lokálne pokrytie | 0 – 5 |  |  |
| **Cieľové skupiny a publicita**  | – 21 |  |  |
| 2.1 Zadefinovanie cieľovej skupiny/skupín | 0 – 6 |  |  |
| 2.2 Rozsah oslovenia širokej verejnosti a ostatných mimo zadefinovanej cieľovej skupiny | 0 – 7 |  |  |
| 2.3 Zapojenie cieľovej skupiny ako aktéra aktivít, nielen ich konzumenta | 0 – 8 |  |  |
| **Realizácia projektu a udržateľnosť** | 0 – 24 |  |  |
| 3.1 Súlad aktivít s cieľmi a výsledkami  | 0 – 6 |  |  |
| 3.2 Definovanie merateľnosti výstupov aktivít a plnenia cieľov  | 0 – 5 |  |  |
| 3.3 Zabezpečenie nadväznosti na aktivity realizované v danej oblasti v predchádzajúcom období | 0 - 7b |  |  |
| 3.4 Použitie inovatívneho prístupu, kreatívnosti alebo osvedčených postupov | 0 – 6 |  |  |
| **Rozpočet a efektívnosť**  | 0 – 20 |  |  |
| 4.1 Vyrovnanosť rozpočtu v závislosti od plánovaných aktivít  | 0 – 7 |  |  |
| 4.2 Nevyhnutnosť a reálnosť výdavkov na realizáciu projektu | 0 – 8 |  |  |
| 4.3 Úroveň spracovania dokumentácie a komplexnosť informácií potrebných pre posúdenie obsahu žiadosti | 0 – 5 |  |  |
| **POČET ZÍSKANÝCH BODOV CELKOM** | 0 –100 |   |  |
| **ZÁVEREČNÉ HODOTENIE** |

(2) Žiadosti o dotáciu podľa § 2 ods. 1 písm. b) až l) sa vyhodnocujú bez identifikácie žiadateľa pridelením bodov z rozpätia bodového hodnotenia uvedeného v tabuľke 1. Pridelené body z rozpätia bodového hodnotenia sa uvedú v stĺpci bodové hodnotenie a odôvodnia sa v stĺpci odôvodnenie pri každej otázke osobitne. V ostatných riadkoch sa odôvodnenie neuvádza. Pridelené body sa sčítavajú pre každé kritérium osobitne. Súčet pridelených bodov sa uvedie v stĺpci bodové hodnotenie pre každé kritérium osobitne. Celkový počet pridelených bodov sa uvedie v stĺpci bodové hodnotenie v riadku počet získaných bodov celkom. Na odporúčacie stanovisko pre poskytnutie dotácie je potrebné získať najmenej 50 bodov z najvyššieho možného počtu bodov 100. Ak je celkový počet získaných bodov nižší ako 50, projekt sa vyradí. V záverečnom hodnotení sa uvedú pozitíva a negatíva projektu.

§ 3

Tento výnos nadobúda účinnosť 1. júna 2015.